# València Negra

El Festival de gènere negre de València, més conegut com a València Negra o VLC Negra és un festival cultural que se celebra a primers de maig a València des de 2013 on té cabuda sobretot la literatura, a més del cinema, la fotografia, la música, les arts escèniques, el teatre, el còmic i la gastronomia i, en general, totes aquelles manifestacions culturals relacionades amb el gènere negre.

## Història

Aquest festival València forma part de la llista dels grans esdeveniments relacionats amb la novel·la negra a Espanya, com poden ser Barcelona Negra, Festival internacional de cinema negre de Manresa, Setmana Negra de Gijón, Getafe Negre, Festival Aragó Negre o Pamplona Negra. Igual que els seus festivals germans, València Negra sorgeix com un esdeveniment participatiu i obert, dirigit a tots els públics, que compta amb un ampli ventall d'activitats i que s'organitza en una extensa xarxa de centres, establiments i entitats participants.
L'any 2017 comptava amb un pressupost de 60.000 € d'iniciativa privada, així com 103 activitats repartides en 28 seus. En 2017 i 2018 s'han fet activitats en indrets diferents de la ciutat de València com ara La Font de la Figuera o Riba-roja de Túria, Aldaia, Benetússer i Burjassot.
Els escriptors valencians Jordi Llobregat, Santiago Álvarez i Bernardo Carrión són els organitzadors.

## Participants

En les edicions que porta fins ara el festival, hi ha hagut una àmplia participació d'escriptors i directors de cinema, entre els quals cal destacar els valencians Ferran Torrent i Juan Miguel Aguilera; els catalans Andreu Martín, Rosa Ribas, Victor del Árbol i Carlos Zanón; el mallorquí Sebastià Bennasar; els espanyols Lorenzo Silva, Juan Madrid, Enrique Urbizu i Rodrigo Cortés; l'argentí Carlos Salem; el francès Pierre Lemaitre; el grec Petros Márkaris; l'algerià Yasmina Khadra; l'italià Antonio Manzini; l'escocès Philip Kerr; o el suís Joël Dicker.

## Premis

València Negra té els següents certàmens:
* Premi a la Carrera Literària Francisco Gonzalez Ledesma - VLC Negra (Instaurat l'any 2015).
* Premis de Novel·la Negra, mitjançant el vot del públic en tres categories: Mejor Novela, Millor Novel·la i Best Novel.
* 60EnNegro. Certamen de MiniClips
* Concurs de curtmetratges Curts 360° VLC NEGRA, amb una selecció prèvia del públic i posterior veredicte del jurat que decideix el guanyador. Categoria en valencià i en castellà.
* #140tirs. Concurs de microrrelats de temàtica negra que premia els millors textos publicats a la xarxa social Twitter.

## Premiats

| Any | Millor novel·la | Mejor novela | Best Novel |
| 2013 | | No llames a casa de Carlos Zanón | |
| 2014 | | Muerto el perro de Carlos Salem | |
| 2015 | La dona de gris de Anna Maria Villalonga | Las flores no sangran de Alexis Ravelo | Vestido de novia de Pierre Lemaitre |
| 2016 | Un sepulcre de lletres minúscules de Silvestre Vilaplana | Madrid:frontera de David Llorente | Fantasma de Jo Nesbø |
| 2017 | L'Imperi dels lleons de Sebastià Bennasar | Azul marino de Rosa Ribas i Sabine Hofmann | Las sombras de Quirke de Benjamin Black |
| 2018 | Napalm de Jordi Colonques i Joan Canela | Por encima de la lluvia de Víctor del Árbol | La transparencia del tiempo de Leonardo Padura |
| 2019 | No diguis res de Raquel Gámez | Todo lo mejor de César Pérez Gellida | La frontera de Don Winslow |
| 2020 | Guillem de Núria Cadenes | Dócil de Aro Sainz de la Maza | A Game of ghosts de John Connolly |
| 2021 | Ara direu que estic boig de Andreu Martín | Revancha de Kiko Amat | Catedrales de Claudia Piñeiro |
| 2022 | Olor de difunt de Ludmilla Lacueva | Las manos tan pequeñas de Marina Sanmartín | La señora March de Virginia Feito |
| 2023 | Fletxes desviades de Joan Carles Ventura | Crisanta de Juan Ramón Biedma | La Dama de Ragnar Jónasson |
| 2024 | La por de la bèstia d'Anna Moner | El novio de la muerte de Ramón Palomar | La asistenta de Freida McFadden |
Premio González Ledesma a la trajectòria :
| Any | Guanyador |
| 2015 | Andreu Martín |
| 2016 | Rafael Chirbes |
| 2017 | Paco Camarasa |
| 2018 | Alicia Giménez Bartlett |
| 2019 | Lorenzo Silva |
| 2020 | Jordi Sierra i Fabra |
| 2021 | Juan Madrid |
| 2022 | James Ellroy |
| 2023 | Jo Nesbø |
| 2024 | Dennis Lehane |
| Font:Pàgina oficial del premi. ||

## Referències

* ↑ Redacció. «València Negra - El Festival». valència negra.com. València: VLC NEGRA, 2017. [Consulta: 6 maig 2017].
* ↑ Camacho, Noelia «Valencia Negra crece en autores y días en su segunda edición» (en castellà). Las Provincias. Vocento, 24-04-2014 [Consulta: 6 maig 2017].
* ↑ Viñas, Eugenio. «Los ríos de 'tinta negra' cubrirán València en su festival de género más ambicioso» (en castellà). CulturPlaza. Ediciones Plaza, 18-04-2017. [Consulta: 5 juny 2017].
* ↑ Furió, Javier «VLC NEGRA se celebra este año también en Aldaia, Benetússer y Burjassot» (en castellà). HortaNoticias. Hortanoticias S.L., 17-04-2018 [Consulta: 28 setembre 2024].
* ↑ Palomo, Alberto G. «Crimen y alcohol mediterráneo» (en castellà). Nonada.es. Asociación Cultural Nonada, 22-05-2013. Arxivat de l'original el 16 març 2018. [Consulta: 28 setembre 2024].
* ↑ Antequera, José. «Valencia: semillero de novelas negras» (en castellà). Gurb. Revista Gurb, 12-05-2015. Arxivat de l'original el 15 març 2018. [Consulta: 28 setembre 2024].
* ↑ Redacció. «Participan - VLC Negra» (en castellà). valencianegra.com. VLC NEGRA, 2014. Arxivat de l'original el 2 maig 2014. [Consulta: 28 setembre 2024].
* ↑ Redacció. «Esteban Navarro en el Festival Valencia Negra» (en castellà). Diario del Alto Aragón. Publicaciones y Ediciones del Alto Aragón S.A, 24-05-2014. Arxivat de l'original el 4 març 2016. [Consulta: 25 maig 2014].
* ↑ Redacció. «Premi González Ledesma». valencianegra.com. VLC NEGRA, 2017. [Consulta: 28 setembre 2024].
* ↑ Redacció. «Nominats premis de Novel.la Negra 2017». valencianegra.com. VLC NEGRA, 2017. [Consulta: 5 maig 2017].
* ↑ Redacció. «#60EnNegro» (en castellà). valencianegra.com. VLC NEGRA, 2014. Arxivat de l'original el 2 maig 2014. [Consulta: 28 setembre 2024].
* ↑ Redacció. «360º VLC NEGRA». valencianegra.com. VLC NEGRA, 2017. [Consulta: 28 setembre 2024].
* ↑ Redacció. «#280 Tirs». valencianegra.com. VLC NEGRA, 2017. [Consulta: 28 setembre 2024].
* 1 2 3 4 5 6 7 Redacció. «Premio Valencia Negra Winners». GoodReads. Goodreads, Inc.. [Consulta: 28 setembre 2024].
* ↑ Redacció «Núria Cadenes, Aro Sainz de la Maza i John Connolly, guanyadors del festival València Negra». VilaWeb. EFE, 14-11-2020 [Consulta: 16 novembre 2020].
* ↑ Fenoll, Vicent «Premis de novel·la negra VLC NEGRA 2021». À punt, 19-06-2021 [Consulta: 22 octubre 2021].
* ↑ Redacció «Marina Sanmartín, Ludmilla Lacueva y Virginia Feito, ganadoras de los premios de novela de VLC Negra 2022» (en castellà). elDiario.es, 16-05-2022 [Consulta: 27 setembre 2024].
* ↑ Bas, Maria «VLC Negra desvela sus premios» (en castellà). Levante. EDITORIAL PRENSA VALENCIANA, S.A., 11-05-2023 [Consulta: 28 setembre 2024].
* ↑ Redacció «¡Dos días en Valencia Negra 2024!» (en castellà). Mucho más que un libro, 26-05-2024 [Consulta: 28 setembre 2024].
* ↑ Redacció. «El Centre del Carme de València ha acollit una trobada entre els autors i les autores protagonistes del festival VLC Negra. ... Contenido copiado de castello24.com». castelló24.com, 09-05-2023. [Consulta: 28 setembre 2024].
* ↑ Carrasco, Bel «Dennis Lehane y la tragedia irlandesa en blanco y negro, premiados en Valencia Negra 2024» (en castellà). Makma, 09-05-2024 [Consulta: 28 setembre 2024].